 Spoštovani,

|  |
| --- |
|  |

že osmo leto se povezujemo v skupnem projektu **»Vseslovensko petje s srci»**

na dan Zelenega Jurija,

**23. aprila 2025 med 10. in 11. uro ter med 18. in 19. uro.**

S skupnim prepevanjem **povezujemo** vse generacije, vse družbene sloje doma in po svetu,

**negujemo** slovensko kulturo in jezik,

**krepimo** nacionalno pripadnost in

**ustvarjamo** boljše vzdušje.

Petje je naša najobsežnejša kulturna dediščina, na katero smo še posebej ponosni.  Petje nas povezuje ne glede na lokacijo in

 na psihofizične sposobnosti. Na nas deluje blagodejno..

Naša bogata zakladnica ljudskega izročila je naša odgovornost, da jo ohranimo in da jo predamo naslednjim rodovom.

**SPOROČILNA VREDNOST DOGODKA**

·       **Vključevanje**  ̶  **medgeneracijsko** (sodelujemo **VSE** generacije in **VSI**ljudje ne glede na fizične omejitve,

posluh in sposobnost petja) in

**medkulturno** (vključevanje vseh narodnih skupin, ki živijo pri nas, da se integrirajo in spoštujejo naše vrednote),

·       **Povezovanje**preko meja z našimi narodnimi manjšinami in Slovenci po svetu.

·       **Vzgajanje**  ̶  vseh generacij glede sodelovanja in povezovanja.

·       **Ozaveščanje**  ̶   o domovinski pripadnosti in pomenu ohranjanja lastne kulturne dediščine

(jezika, kulture, vrednot) v svetu globalizacije.

·       **Vzpodbujanje** ̶̶  razmišljanja, da je v slogi moč in da smo vsi soustvarjalci današnjega in jutrišnjega dne.

·       **Izboljševanje** ̶  klime v mikro in makro okolju.

·

Na ta način s sodelovanjem znotraj zavodov in lokalnega okolja vzgajamo mlade in odrasle, da je prav vsak soustvarjalec današnjega in jutrišnjega dne in da je moč  v povezovanju in sodelovanju.

Projekt je lahko  odlična priložnost, da predstavimo našo kulturo ob nazivu Nova Gorica, Evropska prestolnica kulture.

Na vas se obračam z željo, da v vašem zavodu in lokalnem okolju pripomorete, da se praznik uresniči, tako kot si ga sami zamislite.

Več  je zapisano v prilogi.

Povežimo se, stopimo na nevidni oder prav vsi in sestavimo nevidno mrežo naših src s skupno mislijo o

***miru, ljubezni in radosti za vse.***

Slika, ki vsebuje besede srce, ustvarjalnost

Vsebina, ustvarjena z umetno inteligenco, morda ni pravilna.

Bodimo srečni in srčni!

Matea Brečko, prof.

Telefon: 040 974 254

Elektronska pošta: [vseslovenskopetje@gmail.com](mailto:vseslovenskopetje@gmail.com)

Spletna stran: vseslovensko petje s srci [TUKAJ](https://www.vseslovenskopetje.si/)

Slike preteklih let [TUKAJ](https://www.google.com/search?q=vseslovensko+petje+s+srci&sa=N&rlz=1C1GCEA_enSI762SI762&biw=1366&bih=657&source=iu&ictx=1&fir=_O_QKxnRz-f78M%253A%252CNUGNKOhexlW)